Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3495

3. FEJEZET – VILÁG TERÜLETI ELŐREJELZŐ RENDSZER ÉS METE- OROLÓGIAI IRODÁK Megjegyzés. – Erre a fejezetre vonatkozó műszaki specifikációkat és részletes kritériumokat a 2. Függelék tartalmazza. 3.1 A világ területi előrejelző rendszer feladata A világ területi előrejelző rendszer feladata ellátni a meteorológiai hatóságokat és más felhasználókat digitális formában globális magassági szél, magaslégköri hőmérséklet és nedvesség; maximális szélirány, sebesség és magasság, tropopauza magasság és hőmérséklet előrejelzésekkel; valamint a szignifikáns időjárás jelenségek előrejelzéseivel. Ezt a feladatot átfogó, integrált, világméretű és, amennyire megvalósítható, egységes rendszerrel és költséghatékony módon, a fejlődő technológia összes előnyének kihasználásával kell megvalósítani. 3.2 Világ területi előrejelző központok 3.2.1 Egy Szerződő Állam, amely magára vállalta egy világ területi előrejelző központ (WAFC) felállításának felelősségét a világ területi előrejelző rendszer keretében, a következőket rendelje el az adott központ számára:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes